Játékosi pályafutását a Sterkrader Schwimmverein-ben kezdte, 2004 óta az ASC Duisburg csapatának tagja. Ez utóbbival 2007-ben és 2008-ban bajnoki címet is nyert. 2008-ban tagja volt a Málaga városában megrendezett Európa-bajnokságon részt vevő német válogatottnak, ezen tornán való jó teljesítményének köszönhetően bekerült az ugyanazon év nyarán megrendezett olimpiai játékokon részt vevő válogatott-keretbe is. Real volt a legfiatalabb német vízilabdázó, aki válogatott-kerettagként részt vett az ötkarikás játékokon.